"Eelmise aastaga võrreldes oli müük jaanipäeva eelsel nädalal oluliselt suurem," ütles ASi A.Le Coq Tartu Õlletehas juhatuse esimees Tarmo Noop. "Müük oli ühtlaselt hea terve nädala." Noobi sõnul kummitas Tartu õlletehast ka sel aastal probleem, et võimsust jäi väheks. "Täna hommikul oli laos saadaval kuuest põhitootest ainult kaks," ütles Noop. "Ladu töötas terve jaaniperioodi 24 tundi ööpäevas."